RESEP: 2 maniere vir masala-hoender | Netwerk24
RESEP: 2 maniere vir masala-hoender
Deur Fehmz 27 Junie 2019 12:13
In VIA se kosprogram Heerlik halaal kook en kuier die susters Gadija Gamieldien en Mymoena Bey by vriende om die kosjuwele van die halaalkombuis te verken.
In dié episode: Gadija en Mymoena moet kophou in die georganiseerde chaos van die Instagram-kospersoonlikheid Fehmz se kombuis wanneer dié jolige kok 'n masala-hoendergereg maak.
Masala-hoender op 2 maniere
Maak die marinademengsel deur alles saam in ’n bak te meng
2 eetlepels fyngekapte knoffel
2 eetlepels fyngekapte gemmer
2 eetlepel fyngekapte brandrissies
3 eetlepels gebraaide uie
1/2 teelepel brandrissiepoeier
1/2 teelepel borrie
1/2 teelepel heel komyn
Hou 2 eetlepels van die marinade apart, en meng die res deur die hoenderstukke. Laat dit vir 30 minute staan.
Manier 1: Hoender op die stoof:
1. Gooi olie, 3 groen brandrissies en die oorblywende marinade in ’n pot en kook vir ’n paar minute.
2. Voeg die hoender by en kook tot dit gaar is.
3. Bedien met bietjie vars koljander.
Manier 2: Hoender in die oond:
1. Sit die gemarineerde hoender met bietjie olie in ’n oondbak, maak toe met foelie en bak teen 180 °C vir 30 minute.
2. Haal die foelie af en sit dit vir ’n paar minute onder die rooster.
3. Bedien die hoender saam met bykosse soos gebakte aartappels, pampoen en uieringe.
Nuwe episodes van Heerlik halaal wys elke Donderdag om 17:30 op VIA (DStv-kanaal 147).
Meer oor: Resepte | Via | Heerlik Halaal
RESEP: Geposjeerde koningklip